RO
L 205/38
Jurnalul Oficial al Uniunii Europene
5.8.2022
2. echipamentele de încercare și de măsurare utilizate pentru încercare au fost adecvate pentru încercare și calibrate în mod corespunzător.
(d) Probele în zbor efectuate în scopul obținerii unui certificat de tip se pun în practică în conformitate cu metodele de testare specificate de către agenție.
Solicitantul unui certificat de tip execută toate probele în zbor necesare pentru a stabili conformitatea cu baza aplicabilă a certificării de tip.
Probele în zbor includ o perioadă de operare într-o configurație finală cu o durată suficientă pentru a se asigura că nu vor exista probleme de siguranță la prima dare în exploatare a aeronavei.
(e) Un solicitant al unui certificat de tip permite agenției: 1.
să examineze orice fel de date și informații referitoare la demonstrarea conformității; 2. să asiste la sau să efectueze orice încercare sau inspecție desfășurată în scopul demonstrării conformității; 3. să efectueze o inspecție fizică a primului articol al produsului respectiv în configurația finală pentru a verifica conformitatea proiectului cu baza certificării de tip și cu cerințele de protecție a mediului aplicabile, precum și orice altă investigație stabilită în conformitate cu punctul 21L.B.46. (f) La finalizarea demonstrației de conformitate, solicitantul trebuie să declare agenției că: 1. a demonstrat conformitatea cu baza certificării de tip și cu cerințele de protecție a mediului aplicabile stabilite și notificate solicitantului de către agenție în conformitate cu punctele 21L.B.43 și 21L.B.45, în acord cu planul de demonstrare a conformității; și 2. nu a fost identificată nicio caracteristică sau particularitate care ar putea afecta siguranța produsului sau compatibilitatea acestuia cu mediul pentru utilizările pentru care se solicită certificarea.
21L.A.26
Proiectul de tip
Solicitantul unui certificat de tip definește proiectul de tip de produs pentru a permite identificarea sa unică și lipsită de ambiguitate, constând în: (a) desenele, specificațiile și lista acestor desene și specificații care sunt necesare pentru a se defini configurația și caracteristicile de construcție ale produsului; (b) informații cu privire la materialele și procesele utilizate; (c) informații cu privire la metodele de fabricație și montaj; (d) orice limitări de navigabilitate; (e) cerințele de compatibilitate cu mediul; și (f) orice alte date care permit, prin comparație, determinarea navigabilității și, dacă este relevant, compatibilitățile cu mediul ale unor produse ulterioare de același tip.
21L.A.27
Cerințe privind eliberarea unui certificat de tip
Pentru a i se elibera un certificat de tip, solicitantul: (a) își demonstrează capacitatea de proiectare în conformitate cu punctul 21L.A.23; (b) demonstrează conformitatea proiectului în acord cu punctul 21L.A.25; (c) demonstrează, în cazul certificatelor de tip ale aeronavelor, că motorul sau elicea sau ambele, dacă sunt instalate pe aeronavă: 1.
au un certificat de tip eliberat sau stabilit în conformitate cu anexa I (partea 21) sau eliberat în conformitate cu prezenta anexă; sau 2. au fost incluse în cererea de certificat de tip al aeronavei, iar solicitantul a asigurat conformitatea motorului și a elicei în timpul demonstrării conformității de la punctul 21L.A.25; (d) demonstrează că nu există probleme nesoluționate în urma inspecției fizice a primului articol al produsului respectiv în configurația finală sau a oricărei alte investigații efectuate de agenție în conformitate cu punctul 21L.B.46 literele (c) și (d).